Maar baie onderwysers gaan erg gebuk onder onnodige administrasie, swak dissipline in skole en die klaskamer en ’n groot werklading.
Die navorsing het ook bevind dat onderwysers met ’n positiewe gemoedstoestand beplan om langer in die onderwys te bly.
Hy het voorts gesê Suid-Afrika het ’n probleem in terme van die werksmag se betrokkenheid by hul werke. In Suid-Afrika is net sowat 9% werkers betrokke en 45% aktief onbetrokke. Dis nie goed nie en skole, soos maatskappye, kan baat daarby om werkers meer betrokke te kry. Dit kan gedoen word deur die regte mense te kies, in hul gemoedstoestand te belê en hul professioneel te ontwikkel.
Paul Smit, ’n gekwalifiseerde lewensafrigter, meen die navorsing is waardevol omdat onderwysers ’n baie belangrike rol in die samelewing speel. “Onderwysers het ’n baie groot invloed op die lewens van kinders. Hulle het ’n staanplek om rolmodelle te wees vir die oordrag van norme en waardes.
Smit sê selfaktualisering bepaal mense se gemoed. As dit nie daar is nie, is mense nie op ’n goeie plek nie.
“As die SOS kan help om die regte onderbou in die onderwys te bring, sal dit ’n geweldige impak hê.”